Nie bëłobë tegò projektu bez wspiarcô rozmajitëch lëdzy i òrganizacjów. Wiôldżé Bóg zapłac dlô nich wszëtczich. Òsoblëwie dzãkùjemë wëszëznóm Kaszëbskò-Pòmòrsczégò Zrzeszeniô, Marekòwi Kwidzyńsczémù za darmòwé ùprzistãpnienié kòdów kaszëbsczi kluczplatë, bòhateróm i aktoróm, co grelë w filmach, aùtoróm tekstów za bezdëtkòwé òddanié swòjich dokazów na pòtrzebë najégò kùrsu – dodôwô J. Fópka.